laion/Wikipedia-Exotic huggingface dataset:
יעקב מאליק

יעקב אלכסנדרוביץ מאליק (ברוסית: Яков Александрович Малик; 6 בדצמבר 1906 - 11 בפברואר 1980) היה דיפלומט סובייטי. מאליק, יליד הכפר אוסטרוברחובקה, בגוברניית חרקובסקייה, למד במכון חרקוב לכלכלה לאומית וסיים את לימודיו בשנת 1930. לאחר מכן הוא עבד עבור המפלגה הקומוניסטית בחרקוב, ומאז 1937 עבד בשירות החוץ הסובייטי במוסקבה. היה הקונסול הסובייטי בטוקיו במהלך מלחמת העולם השנייה (בשנים 1939–1942), ולאחר מכן שגריר ביפן (בשנים 1942–1945). בשנים 1946 עד 1953 היה סגן שר החוץ של ברית המועצות. במקביל, היה השגריר הסובייטי באו"ם ובמועצת הביטחון של הארגון מ-1948 עד 1952. באוגוסט 1948, באוגוסט 1950, ביוני 1951 וביוני 1952 היה נשיא מועצת הביטחון. ב-25 ביוני 1950, מאליק נעדר ממועצת הביטחון של האו"ם במחאה על נוכחותו של נציג מסין הלאומנית (טאיוויאן). היעדרותו איפשרה להחלטה 82 לעבור פה אחד, 9-0, בקריאה לצפון קוריאה להסיג את כוחותיה מהדרום. בין 1953 ו-1960 היה שגריר בממלכה המאוחדת. מ-1960 עד 1980 היה שנית סגן שר החוץ. משנת 1968 עד 1976 כיהן פעם נוספת כשגריר ברית המועצות באו"ם ובמועצת הביטחון. באפריל 1968, בספטמבר 1969, בדצמבר 1970, מרץ 1972, ביוני 1973, באוגוסט 1974, בנובמבר 1975, היה גם נשיא מועצת הביטחון של האו"ם למשך חודש בכל פעם. מאליק היה אחד מחשובי הדיפלומטים של זמנו, ושמו נקשר במספר פרשות ידועות מאותה תקופה, כמו מלחמת קוריאה, קונפליקט סהרה המערבית, היחסים בין סין העממית וסין הלאומנית (טאיוויאן) והפלישה הסובייטית לצ'כוסלובקיה. בגללו הוסר לבסוף הסגר על ברלין בשנת 1949. מאליק נקבר בבית העלמין נובודוויצ'יה במוסקבה. זכה בשלושה עיטורי לנין. מדיה וקבצים בנושא יעקב מאליק בוויקישיתוף יעקב מאליק, באתר "Find a Grave" (באנגלית) 23 בנובמבר לפי הלוח היוליאני שנהג בזמנו. ערך זה הוא קצרמר בנושא אישים ובנושא ברית המועצות. אתם מוזמנים לתרום לוויקיפדיה ולהרחיב אותו.
פרשת שמעון אבלס

פרשת שמעון אבלס (Simon Abeles) היא פרשת מותו של ילד יהודי בשנת 1694 בפראג. הכנסייה הקתולית טענה שאביו של שמעון אבלס, לזרוס, רצח את בנו לאחר שהילד רצה להמיר את דתו לנצרות. לזרוס אבלס נאסר ועבר עינויים. על מנת למנוע את המשך הסבל הוא התאבד בתלייה בעזרת תפילין. לוי[דרושה הבהרה] קורצהנדל (Löbl Kurtzhandel), שנאסר יחד עמו, הוצא להורג לאחר חקירה שכללה עינויים קשים. שמעון אבלס נקבר בכנסיית טין שבעיר, ושם נמצאת מצבה גדולה לזכרו. הכנסייה ניצלה את המקרה לשם הסתה קשה נגד היהודים. נסיבות מותו של הילד לא ברורות לאשורן עד היום. מדיה וקבצים בנושא פרשת שמעון אבלס בוויקישיתוף גוטהרד דויטש, ‏"שמעון אבלס", במהדורת 1901–1906 של האנציקלופדיה היהודית (באנגלית) פרשת שמעון אבלס באתר Everything2 ערך זה הוא קצרמר בנושא צ'כיה ובנושא היסטוריה. אתם מוזמנים לתרום לוויקיפדיה ולהרחיב אותו.
אנה, נסיכת סקסוניה (1903–1976)

אנה, נסיכת סקסוניה (בגרמנית: Anna von Sachsen; ‏ 4 במאי 1903 - 8 בפברואר 1976) הייתה בתו הצעירה ביותר של פרידריך אוגוסט השלישי, מלך סקסוניה. אנה נולדה ב-4 במאי 1903 בלינדאו לפרידריך אוגוסט, נסיך סקסוניה, וללואיזה, ארכידוכסית אוסטריה, בתם של פרדיננד הרביעי, הדוכס הגדול של טוסקנה ואליצ'ה, נסיכת פארמה, והייתה אחותם של גאורג, נסיך הכתר של סקסוניה ופרידריך כריסטיאן, מרקיז מייסן. בעת לידתה היו הוריה פרודים, ולאחר לידתה שלחה אותה אמה לבית אביה בדרזדן. באותה שנה התגרשו הוריה, ואנה יחד עם שאר אחיה נשארה יחד עם אביה. בשנת 1904 מת סבה גאורג, מלך סקסוניה, ואביה עלה לשלטון במקומו כפרידריך אוגוסט השלישי, מלך סקסוניה. ב-13 בנובמבר 1918 התפטר אביה מתפקידו, בעקבות התבוסה של האימפריה הגרמנית במלחמת העולם הראשונה. ב-4 באוקטובר 1924 התחתנה אנה עם יוזף פרנץ, ארכידוכס אוסטריה, ממנו נולדו לה שמונה ילדים. בשנת 1944 ברחה המשפחה מהונגריה לרנסבורג, גרמניה, ובשנת 1948 עברו להתגורר בפורטו, פורטוגל. בשנת 1957 מת בעלה יוזף פרנץ, וב-8 בפברואר 1976 מתה אנה במינכן. ב-4 באוקטובר 1924 התחתנה אנה עם יוזף פרנץ, ארכידוכס אוסטריה, ממנו נולדו לה שמונה ילדים: מרגרטה, ארכידוכסית אוסטריה (1925–1979) התחתנה עם אלכסנדר צ'ך אילונה, ארכידוכסית אוסטריה (1927–2011), התחתנה עם גאורג אלכסנדר, דוכס מקלנבורג אנה תרזיה, ארכידוכסית אוסטריה (1928–1984) יוזף ארפאד, ארכידוכס אוסטריה (1933–2017), התחתן עם מריה, נסיכת לוונשטיין-ורטהיים-רוזנברג אישטוואן דומיניק, ארכידוכס אוסטריה (1934–2011), התחתן עם מריה אנדרל מריה קינגה, ארכידוכסית אוסטריה (נולדה ב-1938), התחתנה עם ארנסט קיס, ולאחריו התחתנה עם יואכים קריסט גזה, ארכידוכס אוסטריה (נולד ב-1940), התחתן עם מוניקה דקה מיכאל, ארכידוכס אוסטריה (נולד ב-1942), התחתן עם כריסטיאנה, נסיכת לוונשטיין-ורטהיים-רוזנברג מדיה וקבצים בנושא אנה, נסיכת סקסוניה בוויקישיתוף
קן סיילורס

קנת' לויד "קן" סיילורס (באנגלית: Kenneth Lloyd "Ken" Sailors; ‏14 בינואר 1921 – 30 בינואר 2016) היה כדורסלן אמריקאי, אשר שיחק בליגות ה-BAA וה-NBA בין השנים 1946–1951. ממוצעיו הכוללים לאורך הקריירה הם 12.6 נקודות, 2.0 ריבאונדים ו-2.8 אסיסטים למשחק. נודע כשחקן אשר המציא את ה"ג'אמפ שוט" (אנ') – זריקת הכדור לסל תוך קפיצה באוויר, ושחרור הכדור מאזור המצח עם יד אחת. סיילורס נולד בכפר בושנל שבנברסקה, וגדל בחווה בדרום-מזרח מדינת ויומינג. בין השנים 1940–1943 למד באוניברסיטת ויומינג, ולאחר שירות קצר בצבא ארצות הברית חזר להשלים את לימודיו בוויומינג בשנים 1945–1946. בעונת 1942/1943 הוביל את קבוצת הכדורסל של האוניברסיטה לזכייתה היחידה אי פעם בטורניר אליפות המכללות, לאחר שקלע 16 נקודות במשחק הגמר מול אוניברסיטת ג'ורג'טאון. בסיום העונה זכה סיילורס בפרסי השחקן המצטיין של הטורניר והשחקן המצטיין של ליגת המכללות. בעונתו האחרונה בוויומינג, 1945/1946, זכה בשנית בפרס שחקן העונה בליגת המכללות. בשנת 1946 הצטרף לקבוצת קליבלנד רבלס, לקראת עונת הבכורה של ליגת ה-BAA (לימים ליגת ה-NBA). בעונת 1947/1948 שיחק עבור שיקגו סטאגס, פילדלפיה ווריורס ופרובידנס סטימרולרס, ובעונה העוקבת נבחר לחמישייה השנייה של העונה כשקלע 15.8 נקודות בממוצע למשחק כשחקן פרובידנס. בעונת 1949/1950 קלע שיא קריירה של 17.3 נקודות למשחק כשחקן דנוור נאגטס, ובעונת 1950/1951 שיחק בבוסטון סלטיקס ובבולטימור בולטס, בטרם פרש ממשחק בגיל 30. ב-5 עונותיו בליגה השתתף בסדרת פלייאוף אחת בלבד, בעונתו הראשונה, בה הפסידה קבוצתו בסיבוב הראשון. בעת פרישתו ניצב במקום השישי ברשימת הקלעים המובילים בתולדות ה-NBA, עם 3,480 נקודות, ובמקום החמישי ברשימת האסיסטים, עם 781. בשנת 2012 הוצג כחבר בהיכל התהילה של כדורסל המכללות. ב-30 בינואר 2016 נפטר סיילורס כתוצאה מהתקף לב, כשבועיים לאחר יום הולדתו ה-95. בשנת 2018 הוצב פסל בדמותו של סיילורס בפארק וושינגטון אשר בלאראמי, ויומינג, העיר בה עלה לגדולה כשחקן מכללות. מדיה וקבצים בנושא קן סיילורס בוויקישיתוף פרופיל, באתר Basketball-Reference פרופיל, באתר ליגת ה-NBA קני סיילורס והג'אמפ שוט שנשמע ברחבי העולם, באתר ניו יורק דיילי ניוז, 20 באוגוסט 2014 קן סיילורס, באתר "Find a Grave" (באנגלית) סטטיסטיקות קריירת המשחק של סיילורס, באתר basketball-reference.com ההודעה על פטירתו של סיילורס, באתר הניו יורק טיימס, 30 בינואר 2016 ההודעה על פטירתו של סיילורס, באתר וושינגטון פוסט, 30 בינואר 2016 מקורות הג'אמפ שוט, באתר johnchristgau.com,‏ 10 בפברואר 2007 קן סיילורס, באתר היכל התהילה של כדורסל המכללות פסלו של סיילורס מוצג בפארק וושינגטון, באתר laramieboomerang.com,‏ 29 ביוני 2018
קטרפילר 740

קטרפילר 740 (באנגלית: Caterpillar 740) היא משאית עפר בתצורת "משאית מפרקית" מתוצרת יצרנית המנועים וציוד מכני הנדסי האמריקאית קטרפילר אשר מיוצרת משנת 2001 ועד היום. חלקה הקדמי של המשאית הכולל את המנוע ותא הנהג (קבינה), מחובר במפרק צירי לנגרר עליו מורכבת המכולה הפתוחה. קטרפילר 725 קטרפילר 730 קטרפילר 730 אז'קטור קטרפילר 735 קטרפילר 740 קטרפילר 740B קטרפילר 740 אז'קטור בקבינה 2 מושבים (נהג+עוזר) עם מושב גב עליון מרופד וכיוון ב-3 מצבים. מנוע טורבו-דיזל מסוג "Cat C15 ACERT". קיימת מערכת הדוחפת החוצה את החלק האחורי של הגוף המופעלת על ידי מנוע הידראולי 4 צילינדרים. הנעה לכל 6 הגלגלים. נפח מכולה - 28.5 מ"ק. מערכת היגוי - מימין. קיבולת מכל דלק - 560 ליטר. זווית ההיגוי - שמאלה / ימינה בנסיעה - עד 45° מעלות. הטית המכולה הפתוחה של הנגרר בשחרור המטען - עד 70° מעלות. צמיגים: 29.5R25. קטרפילר 740 קטרפילר 740 קטרפילר 740 קטרפילר 740" קטרפילר 740 קטרפילר 740 קטרפילר 740 קטרפילר קטרפילר 777 קטרפילר 789 מדיה וקבצים בנושא קטרפילר 740 בוויקישיתוף קטרפילר 740, סרטון באתר יוטיוב קטרפילר 740, סרטון באתר יוטיוב מנועי קטרפילר מסוג "Ca C15 ACERT" cat.com/en_US/products/new/power-systems/industrial/industrial-diesel-engines "קטרפילר 740" - מפרט exoassets.com/documents/Caterpillar-dump-truck---CAT740 "קטרפילר 740" web.archive.org/web/20110714050713 "קטרפילר 740" ritchiespecs.com/model/caterpillar-740-ejector-articulated-dump-truck
יוזף ארפאד, ארכידוכס אוסטריה

יוזף ארפאד, ארכידוכס אוסטריה (בהונגרית: Habsburg–Lotaringiai József Árpád;‏ 8 בפברואר 1933 - 30 באפריל 2017) היה חבר בסניף הפלטיני ההונגרי של בית הבסבורג-לורן. יוזף ארפאד נולד ב-8 בפברואר 1933 בבודפשט, ליוזף פרנץ, ארכידוכס אוסטריה ולאנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. הוא היה נין של גיזלה, ארכידוכסית אוסטריה, בתו של פרנץ יוזף הראשון, קיסר אוסטריה. בצעירותו הוא קיבל תואר בכלכלה מאוניברסיטת ליסבון. יוזף ארפאד התחתן עם מריה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג השמיני וקרולינה די קונטי ריניון. הם נישאו אזרחית ב-25 באוגוסט 1956 ובטקס דתי ב-12 בספטמבר 1956 בברונבאך, ורטהיים אם מיין, באדן-וירטמברג, גרמניה, ממנה נולדו לו שמונה ילדים. לאחר פטירת סבו, יוזף אוגוסט, ארכידוכס אוסטריה, בשנת 1962, ירש יוזף ארפאד את תאריו. באחרית ימיו חי יוזף ארפאד בספרד, וב-30 באפריל 2017 הוא מת במדריד. ב-25 באוגוסט 1956 התחתן יוזף ארפאד עם מריה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג השמיני וקרולינה די קונטי ריניון, ממנה נולדו לו שמונה ילדים: יוזף קרל, ארכידוכס אוסטריה (1957). מילונה, ארכידוכסית אוסטריה (נולדה ב-1958), התחתנה עם צ'ארלס-הנרי דה רמבורס. יוזף קרל, ארכידוכס אוסטריה (נולד ב-1960), התחתן עם הנסיכה מרגרטה פון הוהנברג, נכדתו של מקסימיליאן, דוכס הוהנברג. מריה כריסטינה, ארכידוכסית אוסטריה (נולדה ב-1961), התחתנה עם ריימונד ואן דר מיידה. אנדראס אוגוסטינוס, ארכידוכס אוסטריה (נולד ב-1963), התחתן עם הרוזנת מריה כריסטינה פון האצפלדט-דנהוף. אלכסנדרה, ארכידוכסית אוסטריה (נולדה ב-1965), התחתנה עם וילהלם דה וויט. ניקולאוס, ארכידוכס אוסטריה (נולד ב-1973), התחתן עם אוגניה דה קאלונייה גוריאה. יוהנס, ארכידוכס אוסטריה (נולד ב-1975), התחתן עם מריה גבריאלה מונטנגרו וילמיזאר. מדיה וקבצים בנושא יוזף ארפאד, ארכידוכס אוסטריה בוויקישיתוף archiduc Joseph-Arpad de Habsbourg-Lorraine, chef de la Maison palatine de Hongrie (1933-2017) Muere en Madrid el archiduque José Árpád de Habsburgo-Lorena. Obituary by Count Miklós Cseszneky "European Royalty during World War II:Genealogical Tables Descendants of Archduke Joseph of Austria, Count Palatine of Hungary, 1801-1945". אורכב מ-המקור ב-2016-01-26. נבדק ב-2009-01-26. Darryl Lundy (25 נוב' 2004). "Maria Prinzessin zu Löwenstein-Wertheim-Rosenberg". ThePeerage.com. נבדק ב-2009-07-21. {{cite web}}: (עזרה) Paul Theroff. "LÖWENSTEIN". Paul Theroff's Royal Genealogy Site. נבדק ב-2009-07-21.
הקפיצה הגדולה (סרט קצר)

הקפיצה הגדולה (באנגלית: ‏'Boundin) הוא סרט אנימציה קצר של חברת פיקסאר שהוקרן לפני הסרט "משפחת סופר על", ב-5 בנובמבר 2004. הסרט הוא אנימציה מוזיקלית על כבש רקדן שמאבד את הביטחון העצמי שלו, לאחר שגוזזים לו את הצמר. את הסרט כתב, ביים והלחין עובד פיקסאר, באד לאקי. המפיקה היא אסנת שורר. הסרט כלול ב-DVD של הסרט משפחת סופר על, כמו כן הוא הופץ באוסף הסרטים הקצרים של פיקסאר, חלק 1. הסרט עוקב אחר כבש שחי במערב האמריקני. הריקודים האלגנטיים שלו פופולריים בקרב שאר בעלי החיים. יום אחד מגיעים רועי הכבשים וחותכים לו את הפרווה בשביל להכין צמר. לאחר שאיבד את פרוותו, בעלי החיים האחרים צוחקים על הכבש והוא מתבייש ומאבד את הביטחון לרקוד. אל הכבשה מגיע ה"ג'קאלופ" שהוא שילוב של ארנב ואנטילופה, הוא מתחבר עם הכבש הקטן ומלמד אותו את היתרונות של הקפיצה, ולא רק הריקוד (כלומר לקום בכל פעם שאתה נופל). שמחתו של הכבש בחיים חוזרת. צמר הכבשים צומח בסופו של דבר בחורף, רק כדי שייחתך שוב, אך הפעם הוא שמח כיוון שיוכל לקפוץ כל פעם שיהיה חסר פרווה, מוסר ההשכל של הסיפור הוא לעולם לא להרגיש רע עם עצמך. זהו הסרטון הראשון של פיקסאר שכולל דיבורים, ולא רק צלילים. הוא גם הסרט הראשון לכלול דמויות מדברות שאינם מופיעים בסרטים הרגילים של פיקסאר. הסרט זכה בשנת 2004 בפרס אנני לסרט הקצר הטוב ביותר, כמו כן הוא היה מועמד לפרס אוסקר לסרט המונפש הקצר הטוב ביותר. באתר עגבניות רקובות הסרט זכה לציון 64%. הסרט בדיבוב עברי לווה בקריינותו של אלי גורנשטיין ותורגם בידי עמוס אטינגר, כאשר הדיבוב בוים והופק על ידי שפרירה זכאי. אתר האינטרנט הרשמי של הקפיצה הגדולה "הקפיצה הגדולה", במסד הנתונים הקולנועיים IMDb (באנגלית) "הקפיצה הגדולה", באתר Rotten Tomatoes (באנגלית) "הקפיצה הגדולה", באתר דיסני+ סרטים (באנגלית) "הקפיצה הגדולה", במסד הנתונים הקולנועיים KinoPoisk (ברוסית) הקפיצה הגדולה, במיזם "אישים" לתיעוד היצירה הישראלית Boundin', נבדק ב-2019-06-27 Boundin' (2003) (באנגלית), נבדק ב-2019-07-01
צבי זליקוביץ'

צבי (צביקה) זליקוביץ' (נולד ב-18 במרץ 1935) הוא גרפיקאי, צלם, משורר ופזמונאי ("תנו לנו יד ונלך") ישראלי. נולד בפתח תקווה, היה חבר השומר הצעיר ועסק בספורט (בין היתר שיחק בנבחרת הכדורסל של הנח"ל ובהפועל פתח תקווה שהגיעה לליגה הלאומית בכדורסל; אחיו, אשר זליקוביץ היה כדורגלן הפועל פתח תקווה). שירת בנח"ל ולאחר שחרורו בשנת 1955 עבר לקיבוץ גבים, שם היה אחראי על עבודות הגרפיקה בקיבוץ. בשנת 1958 עזב את הקיבוץ ועבר לתל אביב, שם פתח סטודיו לגרפיקה ולעיצוב במסגרתו עיצב ספרי אמנות וקטלוגים לתערוכות. את שירו הראשון כתב בעקבות מלחמת ששת הימים לחברה שבעלה נהרג במלחמה. באותה שנה, 1967, הוקלט שירו המולחן הראשון "בימים שכאלה", אותו הלחין יעקב הולנדר עבור תוכניתה של להקת פיקוד הדרום "זמר בדרום". עוד כתב עם הולנדר את "לא לך" (לשלישיית לא אכפת להם) ואת "אני יודע" לצוות הווי חיל האוויר. בשנת 1969 הלחין מתי כספי את שירו "לי אמי כך סיפרה" ששובץ באלבום הבכורה של דני גרנות. לקראת פסטיבל הזמר והפזמון 1973 ביקש מנהל הפסטיבל, חנוך חסון מיוצרים ישראלים שירים בנושאים הקשורים לחצי יובל המדינה. זליקוביץ', שהיה פעיל במועצה לשימור אתרים על רקע החרבת הגימנסיה הרצליה לשם הקמת מגדל שלום, ביקש לכתוב שיר מחאה נגד החרבת תל אביב הקטנה. הלחן של הולנדר העניק לשיר אופי מלנכולי ומרגש והפך אותו לשיר נוסטלגי ולא מחאתי: תנו לנו יד ונלך, בהרצל בלי כביש ומדרכת. עם שיירת גמלים על החול, תנו לנו היום ללכת לגימנסיה הרצליה כמו אתמול. השיר בוצע בפסטיבל על ידי עירית דותן ובוצע מאז במספר ביצועים. בשנת 2009 נערכה תחרות לבחירת "שיר המאה של תל אביב" שיזמה עיריית תל אביב בשיתוף גלי צה"ל לרגל חגיגות המאה לעיר. בסיומה של התחרות שבה השתתפו אלפי מאזינים נבחר השיר במקום הראשון כשיר שתוכנו מייצג את העיר באופן הטוב ביותר. זליקוביץ' והולנדר שיתפו פעולה בשירים נוספים כגון "אומרים שהשבת" ו"הלא תשאלו ציון" (בביצוע עירית דותן) ו"יש לי עיר אחרת" (יפה ירקוני). משנת 1984 החל לעסוק בצילום והשתתף במספר תערוכות. בהן תערוכות היחיד "צביקה זליקוביץ': צלם-צייר-צייד", במוזיאון הרצליה לאמנות עכשווית בנובמבר-דצמבר 1986 ו"הצילו - תערוכת צילום בצבע מתקלף" בבית ראובן ב-1987 ועוד. ב-1987 ראה אור ספרו "אישונים = מנצ'לך" המתעד בתצלומים ובשירים את מחזיקי התריסים הזעירים המפוסלים בברזל, שהיו סמל לאדריכלות תל אביב. ב-1998 ראה אור ספרו "תנו לנו יד ונלך" - איגוד מיטב שיריו ותצלומיו (הוצאת משרד הביטחון). כן הוציא את ספרי הילדים "כל אלה ואף לא חתול אחד" ו"הקיפוד יהושע ועיר הצבים". אישונים = מנצ'לך, הוצאת אישונים, 1987 תנו לנו יד ונלך, הוצאת משרד הביטחון, 1998 כל אלה ואף לא חתול אחד, 1999 הקיפוד יהושע ועיר הצבים, הוצאת אבן חושן, 2012 יואב דגון, אוצר: רשימות, מאמרים, מסות, עורך: גדעון עפרת, עיצוב, הפקה וצילומים: צביקה זליקוביץ' צבי זליקוביץ', באתר MusicBrainz (באנגלית) צבי זליקוביץ', דף שער בספרייה הלאומית דף אמן, מוזיאון ישראל דודי פטימר, תנו לנו יד ונלך - סיפורו של הסופר, פזמונאי וגרפיקאי צביקה זליקוביץ' אישונים מנצ'לך שורות קצרות במקום קווים, דבר, 17 ביוני 1983 דף הספר ב"סימניה" דף הספר ב"סימניה"
האווי דאלמאר

הווארד "האווי" דאלמאר (באנגלית: Howard "Howie" Dallmar; ‏4 במאי 1922 – 19 בדצמבר 1991) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949. דאלמאר נולד בסן פרנסיסקו שבקליפורניה, ובין השנים 1941–1943 למד באוניברסיטת סטנפורד. בעונתו הראשונה בקבוצת הכדורסל של האוניברסיטה העפיל עמה לגמר טורניר אליפות המכללות, ובהיעדרו של כוכב הקבוצה ג'ים פולארד שנפצע, הוביל דאלמאר את קבוצתו לניצחון מול דארטמות' קולג' ולזכייה באליפות המכללות. דאלמאר היה הקלעי הבולט במשחק, עם 15 נקודות. בשנת 1944 עבר ללמוד באוניברסיטת פנסילבניה, ובסיום עונתו היחידה בקבוצת הכדורסל שלה נבחר לחמישייה השנייה של העונה בליגת המכללות (Second-team All-American). בשנת 1946 הצטרף לקבוצת פילדלפיה ווריורס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה בפילדלפיה זכה עם הקבוצה באליפות הליגה, לאחר שגברה על שיקגו סטאגס בסדרת הגמר (4–1). בעונה העוקבת קלע דאלמאר 12.2 נקודות וחילק 2.5 אסיסטים בממוצע למשחק (מקום שני בליגה), ובסיומה נבחר לחמישיית העונה לצד חברו לקבוצה ג'ו פולקס. בפלייאוף 1928 הפסידו הווריורס בגמר ה-BAA מול בולטימור בולטס (2–4). בסיום עונת 1948/1949 פרש דאלמאר ממשחק, בגיל 26 בלבד. ממוצעיו הכוללים לאורך הקריירה הם 9.6 נקודות ו-2.3 אסיסטים למשחק. לאחר פרישתו ממשחק שימש כמאמן בשתי קבוצות הכדורסל בהן שיחק כסטודנט; בין השנים 1949–1954 אימן את אוניברסיטת פנסילבניה, ובין השנים 1954–1975 אימן את אוניברסיטת סטנפורד. ב-19 בדצמבר 1991 נפטר דאלמאר כתוצאה מאי-ספיקת לב, בגיל 69. מדיה וקבצים בנושא האווי דאלמאר בוויקישיתוף פרופיל, באתר Basketball-Reference פרופיל, באתר ליגת ה-NBA סטטיסטיקות המשחק בין סטנפורד לדארטמות', באתר sports-reference.com רשימת חמישיות העונה של ליגת המכללות, באתר hickoksports.com סטטיסטיקות קריירת המשחק של דאלמאר, באתר basketball-reference.com ההודעה על פטירתו של דאלמאר, באתר הניו יורק טיימס, 20 בדצמבר 1991
אילונה, ארכידוכסית אוסטריה

אילונה, ארכידוכסית אוסטריה (בגרמנית: Ilona Erzherzogin von Österreich;‏ 20 באפריל 1927 – 12 בינואר 2011) הייתה בת לענף הפלטיני ההונגרי של בית הבסבורג, ואשתו של גאורג אלכסנדר, דוכס מקלנבורג, ראש בית מקלנבורג-שטרליץ. אילונה (הלנה) נולדה ב-20 באפריל 1927 בבודפשט, ליוזף פרנץ, ארכידוכס אוסטריה ולאנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. היא הייתה נינה של גיזלה, ארכידוכסית אוסטריה, בתו של פרנץ יוזף הראשון, קיסר אוסטריה. אביה היה בנו של יוזף אוגוסט, ארכידוכס אוסטריה, שהיה מראשי השלטון הזמני בהונגריה בעקבות סילוקו של המלך קארוי הרביעי. אילונה התחתנה עם גאורג אלכסנדר, דוכס מקלנבורג בטקס אזרחי ב-20 בפברואר 1946 ובטקס דתי ב-30 באפריל 1946 בזיגמרינגן, וירטמברג-הוהנצולרן באזורי הכיבוש של בעלות הברית בגרמניה. בעלה היה בנו הבכור ויורשו של גאורג, דוכס מקלנבורג, ראש בית מקלנבורג-שטרליץ מאשתו הראשונה אירינה מיכאילובנה רייבסקיה. ב-6 ביולי 1963, לאחר מות חמיה, הפך בעלה למנהיגה החדש של בית מקלנבורג-שטרליץ. לאילונה ולגאורג אלכסנדר היו שלוש בנות ובן, אולם הם התגרשו ב-12 בדצמבר 1974. אילונה מתה בבוקר ה-12 בינואר 2011 בפרייבורג, באדן-וירטמברג, גרמניה, והיא בת 83. ב-20 בפברואר 1946 התחתנה אילונה עם גאורג אלכסנדר, דוכס מקלנבורג, ממנו נולדו לה ארבעה ילדים: אליזבת כריסטינה, דוכסית מקלנבורג (נולדה ב-1947) מריה קתרינה, דוכסית מקלנבורג (נולדה ב-1949) אירנה, דוכסית מקלנבורג (נולדה ב-1952) בורווין, דוכס מקלנבורג (נולד ב-1956) Almanach de Gotha (186th ed.). 2003. pp. 65, 262. ISBN 0-9532142-4-9. Darryl Lundy (4 דצמ' 2004). "Helene Ilona Erzherzogin von Österreich". ThePeerage.com. נבדק ב-2009-08-12. {{cite web}}: (עזרה) Paul Theroff. "AUSTRIA". Paul Theroff's Royal Genealogy Site. נבדק ב-2009-08-12. The Grand Ducal House of Mecklenburg-Strelitz. "Latest news and events". אורכב מ-המקור ב-2018-05-27. נבדק ב-2011-01-12.
In My Defense

In My Defense (בעברית: להגנתי) הוא אלבום האולפן השני של הזמרת-יוצרת האוסטרלית איגי אזליה. האלבום יצא לאור ב-19 ביולי 2019, על ידי חברות התקליטים באד דרימס רקורדס ואמפייר דיסטריביושן. בתחילת שנת 2016, הוציאה אזילה את הסינגל "Team", כסינגל מוביל מאלבום האולפן השני שלה Digital Digitalortion. לאחר מכן הוציאה את הסינגלים "Mo Bounce" ,"Switch", "Savior", שהיו אמורים להופיע כמו באלבום, אך לבסוף אזילה הודיעה שהאלבום נגנז לחלוטין. באוגוסט 2018 הודיעה אזליה ברשת החברתית טוויטר שהחלה להקליט את אלבומה השני בטוויטר. בחודש פברואר 2019, אזליה הכריזה שתוציא סינגל חדש שנקרא "Sally Walker", ב-15 במרץ 2019, יצא הסינגל. ב-3 במאי, יצא הסינגל השני שנקרא "Started". מידע על האלבום In My Defense באתר MusicBrainz האלבום In My Defense באתר ספוטיפיי האלבום In My Defense באתר דיזר האלבום In My Defense באתר Yandex.Music (ברוסית) האלבום In My Defense באתר טיידל Iggy Azalea Readies New Album 'In My Defense', Rap-Up (באנגלית) New Music: Iggy Azalea – 'Sally Walker', Rap-Up (באנגלית) EMPIRE, In My Defense - CD, Iggy Azalea Shop (באנגלית) (ארכיון) EMPIRE, SIGNED In My Defense - LP, Iggy Azalea Shop (באנגלית) (ארכיון)
חאראבאלי

חאראבאלי (ברוסית: Харабали́; בקזחית: Қарабайлы) היא עיר שנוסדה ב-1789, המוכרת גם בשם חאראבאלינסקויה (ברוסית: Харабалинское). העיר ממוקמת במחוז אסטרחן שברוסיה. העיר קיבלה מעמד של עיר ב-1974. העיירה ממוקמת כ-132 ק"מ מבירת המחוז אסטרחן, אסטרחן, וכ-1,142 ק"מ מבירת רוסיה, מוסקבה. הטמפרטורה הממוצעת היא 11 מעלות צלזיוס. החודש הכי חם הוא יולי (27 מעלות צלזיוס). החודש הכי קר הוא ינואר (-9 מעלות צלזיוס). כמות המשקעים הממוצעת היא 508 מילימטרים בשנה. חודש מרץ הוא החודש שיש בו הכי הרבה גשם (75 מ"מ גשם), וחודש אוגוסט הוא החודש שיש בו הכי פחות גשם (21 מ"מ גשם). העיירה נמצאת ליד הכביש וולגוגרד-אסטרחן. מדיה וקבצים בנושא חאראבאלי בוויקישיתוף אתר האינטרנט הרשמי של חאראבאלי Народная энциклопедия "Мой город". Харабали (Астраханская область), www.mojgorod.ru Charabali (Astrakhan Oblast, Russia) - Population Statistics, Charts, Map, Location, Weather and Web Information, citypopulation.info "General Information" (ברוסית). Astrakhan Oblast. נבדק ב-18 ביולי 2017. {{cite web}}: (עזרה) חאראבאלי, באתר חאראבאלי (ב־) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
הר פנו

הר פנו או הר פנוד (באנגלית: Mount Pénaud) הוא הר הממוקם במזרח חצי האי צ'אדוואר, בחוף דנקו, במערב ארץ גרהאם, בחצי האי האנטארקטי שבאנטארקטיקה. ההר מצוי 8.55 קילומטים מזרחית-דרום מזרחית לכף הרשל, ומתנשא מעל כיפת הקרח טומבה שמצפון מערב לו, ומעל קרחון סאמודיווה שמצפון מזרח לו. גובהו של ההר 1,050 מטרים מעל פני הים. ההר התגלה על ידי קפטן הארי פוסטר בינואר 1829. ההר צולם מן האוויר על ידי משלחת הסקר האווירי של סקר שטחי חסות איי פוקלנד, בשנים 1957–1956. פוסטר, מגלה ההר, קרא לו "הר הרשל" על שם סר ג'ון הרשל - סופר בריטי. הוועדה המייעצת לשמות אנטארקטיים של בריטניה, שינתה את שם ההר לשמו הנוכחי - הר פנו - על שמו של אלפונס פנו (Alphonse Pénaud), מהנדס אווירונים צרפתי; בדומה להרים האחרים באזור, שנקראו על שם מהנדסי אוויר, וחלוצי התעופה. הר פנו באתר הגאזט האנטארקטי המשווה SCAR של ממשלת אוסטרליה 11=מידע היסטורי על הר פנו
גאורג אלכסנדר, דוכס מקלנבורג

גאורג אלכסנדר, דוכס מקלנבורג (בגרמנית: Georg Alexander Herzog zu Mecklenburg;‏ 27 באוגוסט 1921 - 26 בינואר 1996) היה ראש בית מקלנבורג-שטרליץ משנת 1963 ועד מותו. גיאורג אלכסנדר נולד ב-27 באוגוסט 1921 בניס שבצרפת, והיה בנם הבכור של גאורג, רוזן קרלוב ואשתו הראשונה אירינה מיכאילובנה רייבסקיה. אביו קיבל את התואר "דוכס מקלנבורג", בעקבות אימוצו על ידי ראש בית מקלנבורג-שטרליץ ודודו קרל מיכאל, דוכס מקלנבורג. אימוץ התואר אושר על ידי ראש שושלת רומנוב, הדוכס הגדול קיריל ולדימירוביץ ב-18 ביולי 1929 והוכר ב-23 בדצמבר על ידי פרידריך פרנץ הרביעי, הדוכס הגדול של מקלנבורג-שוורין. עם מותו של הדוכס קרל מיכאל ב-6 בדצמבר 1934 ירש אביו את ראשות בית מקלנבורג-שטרליץ, וכך הפך גאורג אלכסנדר ליורשו. משפחת הדוכס התגוררה בטירת רמפלין שבמקלנבורג, עד שנחרבה בשריפה באפריל 1940. במהלך מלחמת העולם השנייה, גאורג אלכסנדר ואביו נכלאו בידי הגסטפו. גאורג אלכסנדר למד משפטים בפרייבורג לפני שסיים את לימודיו בבנקאות. ב-18 בדצמבר 1950 אושר התואר שלו כראש הבית על ידי בית מקלנבורג-שוורין ולאחר מכן הוא גם קיבל את הסגנון של הוד מעלתו.[דרושה הבהרה] באותו זמן התואר רוזן קרלוב בוטל. גאורג אלכסנדר חי זמן מה באירלנד, שם ניהל מספר נכסים, ובשובו לגרמניה עבד עשרים שנה בחברת פרסום. ב-6 ביולי 1963 מת אביו, והוא ירש אותו כראש בית מקלנבורג-שטרליץ. בשנת 1990 הוא עבר למקלנבורג, וקיבל את טירת מירוב מהשלטון המקומי, ואף היה מעורב בשיקומה. גאורג אלכסנדר מת ב-26 בינואר 1996 במירוב, ובנו בורווין, דוכס מקלנבורג ירש את תאריו. ב-20 בפברואר 1946 התחתן גאורג אלכסנדר עם אילונה, ארכידוכסית אוסטריה, בתם של יוזף פרנץ, ארכידוכס אוסטריה ואנה, נסיכת סקסוניה, ממנה נולדו לו ארבעה ילדים: אליזבת כריסטינה, דוכסית מקלנבורג (נולדה ב-1947) מריה קתרינה, דוכסית מקלנבורג (נולדה ב-1949) אירנה, דוכסית מקלנבורג (נולדה ב-1952) בורווין, דוכס מקלנבורג (נולד ב-1956) Mecklenburg-Strelitz, Beiträge zur Geschichte einer Region. p. 191. ...Die Nachfolge als Oberhaupt des Strelitzer Hauses trat Georgs ältester Sohn, Herzog Georg Alexander... L'Allemagne Dynastique, Tome VI : Bade-Mecklembourg. p. 235. Le Petit Gotha. p. 198. ISBN 2-9507974-3-1. Mecklenburg-Strelitz, Beiträge zur Geschichte einer Region. p. 191. ...Herzog Georg Alexander verwaltete viele Jahre ein Gut in Irland und war danach 20 Jahre für eine Werbemittelfirma in Deutschland tätig....